Куротресина Анка

Kurotresina Anka, ćerka pokojnog Kurotresine Dobrog, narodnog heroja i nosioca spomenice za narod sa zlatnim vencem. Anka je samohrana majka četvoro dece u najboljim godinama(58). Sve do 2008. je izdržavala sebe i decu prinadležnostima po osnovu boračke penzije. Od tada caruje uzburkanim vodama sive ekonomije. Preprodaje švercovanu robu, po paprenim cenama, uglavnom komšijama i rodjacima koji je poznaju iz doba najranjije mladosti i ne mogu da odbiju njenu ponudu. Svoje svakodnevne probleme, u koje spada i odnos sa komunalnim preduzećem u kome rade naši glavni junaci, rešava polako studiozno i nenametljivo, pokušavajući da iz tih odnosa izvuče maksimalnu korist, a po mogućstvu i naplatu dugogodišnjih sudskih procesa. Potajno je zaljubljena u baršunasti bariton g.Đorđa Čvarkova iako ga nikada nije videla uživo. Đorđe, s druge strane, zna o kome se radi i temeljito priprema predstavu u kojoj će gospodjici Kurotresina objasniti svoje zasluge u rešavanju njenog slučaja.